Suili, Mady ke pusingan separuh akhir konsert Getaran Jiwa

KUCHING: Suili George 35 tahun dan Mady Spuan 32 tahun, dua peserta yang mencipta kejayaan manis apabila terpilih untuk ke pusingan separuh akhir pada konsert Getaran Jiwa minggu kedua yang bersiaran secara langsung di Stadium MBKS, Bintawa malam tadi.

Pengurus Saluran TVS, Aizal Ibrahim berkata Suili George meraih kutipan 53.7 markah manakala Mady Spuan pula mendapat 49.8 markah.

“Sementara itu, enam peserta yang tidak berjaya ialah Rina Ramlee (48.7 markah), Shamshul (26.2 markah), TCY Agnes (33.8 markah), Jamilah Pesan (28.5 markah), Irwan (41.0 markah), dan Shazlan (40.5 markah),” katanya.

Dihoskan oleh Sissy Imann dan Jiggy, program terbitan TVS dengan sokongan Kerajaan Sarawak ini bersiaran langsung selama 1 jam 30 minit bermula 8.45 malam.

Di samping itu, pada 7.30 malam, kapsul Debaran Jiwa turut disiarkan menampilkan barisan personaliti TVS, Fattahbolh dan Siti Zawawi.

Persembahan setian peserta dinilai melalui sistem pemarkahan yang terbahagi kepada 70 peratus oleh barisan juri profesional dan 30 peratus oleh juri awam yang mengundi di atas talian menggunakan ‘Meter Jiwa’.

Persembahan peserta minggu ini dinilai oleh Dato Nash selaku Ketua Juri serta Norafizah Busman sebagai Juri Tetap dan Ayai llusi selaku juri jemputan.

Secara keseluruhannya, 40 peserta yang terpilih melalui pencarian bakat seluruh negara akan bertanding dalam program ini. Getaran Jiwa menawarkan hadiah terkumpul sebanyak RM60,000.

Selain ditayangkan langsung di saluran 122 Astro dan MYTV, orang awam turut berpeluang menonton konsert mingguan Getaran Jiwa di Stadium MBKS. Ikuti laman media sosial Getaran Jiwa (https://linktr.ee/getaranjiwa) untuk maklumat lanjut.

See author's posts


50 peserta sertai program Rukun Negara

MUKAH: Seramai 50 peserta berusia 16 hingga 27tahun dari sekitar Mukah, Balingian, Dalat dan Matu menyertai Program Rukun Negara: Do You (TH) Think It’s Important? pada 31 Oktober 2020 (Sabtu), bermula 9.00 hingga 2.00 petang bertempat di Dewan Suarah Mukah, di sini.

Program tersebut dianjurkan oleh Owl & Badger Research PLT

dengan kerjasama Persekutuan Persatuan Melanau Sarawak,

Pertubuhan Belia Parlimen Mukah, SABERKAS Cawangan Tellian, SABERKAS Cawangan Balingian dan Mukah Youth Volunteers.

Ia adalah sebuah sesi interaktif yang mana belia berpeluang untuk memberi pendapat serta mengetahui dengan lebih mendalam tentang sejarah Rukun Negara.

Tujuan program ini adalah untuk meningkatkan kesedaran tentang sejarah Rukun Negara dan mendengar pendapat serta aspirasi belia Sarawak terhadap wujudnya Rukun Negara sempena ulang tahun Rukun Negara ke-50

Ahli Dewan Undangan Negeri (ADUN) Tellian, Yussibnosh Balo merasmikan program tersebut.

Turut hadir, Pengerusi Perkongsian OWL & Badger, Deborah Aloysius Dris, Setiausaha Eksekutif Persekutuan Persatuan Melanau Sarawak, Royston Valentine, Rakan Owl & Badger Research PLT, Royston Valentine, Rakan Owl & Badger Research PLT, Dante Clement A Janalak Dris dan Exco SABERKAS Negeri Sarawak, Muhammad Tarmizi Karnain.

Program ini turut dilaksanakan di Kuching, Miri dan Bintulu pada bulan lepas. Mukah adalah destinasi terakhir Program Rukun Negara untuk tahun ini.

Oleh Suraya Jakaria

See author's posts


Hijaukan bumi Sarawak

SARIKEI: Kerajaan Sarawak telah mengangkat program restorasi landskap hutan sebagai agenda utama untuk menghijaukan bumi Sarawak.

Menteri Muda Perancangan Bandar, Pentadbiran Tanah dan Alam Sekitar, Datu Len Talif Salleh berkata, perkara tersebut telah dimaklumkan oleh Yang Amat Berhormat (YAB) Ketua Menteri, Datuk Patinggi Abang Johari Tun Openg semasa melancarkan program restorasi pada Jun 2019 yang lalu.

“Sebagai sokongan, dalam Rancangan Malaysia Ke-12 (RMK-12), Kerajaan Sarawak telah memperuntukkan sebanyak RM62 juta kepada Jabatan Hutan Sarawak untuk melaksanakan semua aktiviti yang telah dirancang di seluruh negeri bagi program restorasi dan penanaman pokok ini.

“Pada tahun ini, sebanyak RM10 juta telah pun disalurkan,” katanya ketika berucap di Majlis Pelancaran Program Le Tour De Restoration Greening Sarawak’s Campaign Peringkat Wilayah Sarikei di Dewan Masyarakat Kampung Seberang Sarikei pada Khamis lalu.

Dalam pada itu katanya, Kerajaan Persekutuan melalui Kementerian Tenaga dan Sumber Asli Malaysia (KeTSA) turut menyalurkan peruntukan sebanyak RM10.37 juta iaitu RM4 juta bagi Program Penghijauan Malaysia melalui Kempen Penanaman 100 Juta Pokok dan RM6.37 juta lagi bagi melaksanakan Program Tanaman Bakau dan Program Restorasi Melalui Perhutanan Sosial (SOSIL) kepada Jabatan Hutan Sarawak pada tahun ini.

“Sebagai sokongan kepada pelaksanaan Kempen Program Penghijauan Malaysia yang telah dirasmikan Perdana Menteri pada bulan Januari tahun ini, Kerajaan Sarawak melalui Jabatan Hutan Sarawak menyasarkan untuk menanam sebanyak 35 juta pokok bagi tempoh lima tahun bermula tahun ini 2021 sehingga tahun 2025.

“Ini bermakna, kita perlu menanam sekurang-kurangnya tujuh juta pokok setiap tahun.

“Kita optimis dapat mencapai sasaran penanaman ini. Sebagai rekod pada tahun lepas 2020, kita telah berjaya menanam sebanyak 10,452,607 pokok. Untuk tahun 2021 ini, sehingga hari ini (7 Oktober 2021), sebanyak 6.78 juta pokok telah pun ditanam di seluruh Sarawak,” ujarnya.

Len Talif yang juga Ahli Dewan Undangan Negeri (ADUN) Kuala Rajang berkata, bagi memastikan program restorasi mencapai matlamat yang ditetapkan, elemen penyelidikan dan pembangunan (R&D) perlu diperkasakan.

“Saya berbesar hati mengucapkan tahniah kepada Jabatan Hutan Sarawak kerana telah mengilham dan mengetengahkan projek yang dikenali sebagai “Seed Ball”.

“Penghasilan “seed ball” dilihat amat bertepatan kerana ia dapat memudahkan aktiviti penanaman pokok termasuklah di kawasan-kawasan yang sukar dimasuki seperti kawasan-kawasan yang berbukit.

“Saya dimaklumkan, setiap “seed ball” yang dihasilkan akan disalutkan dengan biji benih pokok spesies tempatan yang bernilai tinggi dan ia boleh mencapai kadar percambahan sehingga 90 peratus selepas 7 hingga 14 hari ditabur. Kos penyediaan “seed ball” juga jauh lebih murah berbanding dengan kaedah yang lain,” katanya lagi.

Oleh itu katanya, beliau menyarankan semua agensi perhutanan dan pihak-pihak yang berkepentingan  bekerjasama bagi memperkasakan inisiatif R&D terutama bagi mengenalpasti spesies pokok tempatan  berkualiti tinggi, mempunyai kadar pertumbuhan pantas dan tahan terhadap serangan penyakit dan serangga perosak untuk menyokong perlaksanaan Kempen “Greening Sarawak”.

Turut hadir, Pengarah Jabatan Hutan Sarawak, Datu Hamden Mohamad dan Timbalan Residen Sarikei, Abang Porkan Abang Budiman.

See author's posts


Pochettino bidas pengadil

PENJAGA gol Paris Saint-Germain, Gianluigi Donnarumma (dua, kiri) cuba menumbuk bola keluar melepasi penyerang Real Madrid, Karim Benzema (tengah) semasa perlawanan kedua pusingan kedua Liga Juara-Juara UEFAdi stadium Santiago Bernabeu di Madrid. • Foto AFP

JURALATIH Paris Saint-Germain, Mauricio Pochettino berkata keputusan untuk tidak mempersalahkan Karim Benzema untuk gol pertama Real Madrid ‘mengubah segala-galanya’ dalam kehampaan Liga Juara-Juara UEFA pasukannya semalam.

Gergasi Perancis itu mendahului dengan agregat 2-0 apabila Benzema menjaringkan gol pertama hatriknya sejurus selepas sejam di Santiago Bernabeu, kemudian tewas 3-1 pada malam itu dan 3-2 dalam pertembungan pusingan kedua.

Tetapi Pochettino berasa marah kerana Paris SG tidak diberikan sepakan percuma berikutan kekasaran Benzema ke atas Gianluigi Donnarumma selepas penjaga gol pasukan pelawat itu mengeluarkan bola.

“Menjelaskan apa yang berlaku adalah mudah. Terdapat kesalahan ke atas Donnarumma pada gol pertama, dan itu mengubah segala-galanya,” kata Pochettino kepada Canal+.

“Sukar untuk tidak bercakap tentang kesilapan besar pengadil ini, yang saya tidak faham dan saya tidak akan maafkan.

“Saya tidak faham mengapa pengadil tidak memanggil VAR. Sejak itu segala-galanya berubah di stadium. Pemain kami kecewa, walaupun kami mesti menyedari bahawa kami melakukan kesilapan.”

Penyerang Perancis, Benzema jelas bahawa dia tidak menyangka ia adalah satu kesalahan apabila Donnarumma tersasar di bawah tekanan.

“Tidak sama sekali (adakah ia satu kesalahan),” katanya kepada RMC Sport. “Saya menekannya, dia menunggu dan kemudian dia kehilangan bola.”

Paris SG, yang masih mencari trofi Liga Juara-Juara sulung, menyerah pada peringkat akhir, dengan gol kemenangan Benzema datang dalam masa 11 saat sepak mula selepas gol keduanya.

Kedudukan Pochettino kini akan mendapat perhatian serius, walaupun pasukannya mendahului 13 mata di puncak Ligue 1 Perancis.

“Baki musim ini akan menjadi sangat sukar,” akui bos dari Argentina itu, yang tewas dalam final 2019 kepada Liverpool semasa mengendalikan Tottenham.

“Liga Juara-Juara adalah matlamat Paris SG selama bertahun-tahun, semua orang tahu itu. Kami tahu peminat akan marah, kami tahu itu.”

Paris SG secara meluas dijangka mampu menamatkan penantian menjuarai Liga Juara-Juara mereka selepas membawa masuk sejumlah pemain baharu tahun lalu, termasuk Lionel Messi, Achraf Hakimi, Donnarumma dan Sergio Ramos.

“Kami berada pada kedudukan yang baik untuk mara dalam Liga Juara-Juara, dan dengan skuad ini, kami percaya kami boleh memenanginya,” kata pengarah sukan Leonardo.

“Kami mesti menerima kesilapan kami, masalah kami, ketidakupayaan kami untuk menguruskan masa sukar.” – AFP

See author's posts


11 penghuni tinggal sehelai sepinggang

BEKENU: 11 penghuni sebuah rumah di Kampung Labau, KM62 Jalan Persisiran Pantai Miri-Bintulu tinggal sehelai sepinggang selepas rumah mereka musnah dalam kebakaran yang berlaku sekitar 7.30 pagi.

Pada masa sama, salah seorang daripada ahli keluarga mangsa gagal ditemui dalam kejadian malang itu.

Bagaimanapun, Ketua Balai Bomba dan Penyelamat (BBP) Batu Niah, Francis Aceh berkata, bahawa tiada penemuan mangsa rentung pada kejadian itu walaupun operasi mencari mangsa dijalankan sebanyak tiga kali.

Mangsa yang selamat ialah Aba Othman, 58 dan isteri Kamariah Ahmad, 48 dan enam anak berusia antara sembilan hingga 29 tahun, dua cucu masing-masing berusia 7 dan 10 tahun manakala seorang lagi anak mangsa yang berusia 21 tahun masih hilang.

Dalam kejadian itu, seramai lapan anggota bomba dari BBP Batu Niah dikerahkan ke lokasi selepas menerima panggilan kecemasan pada 7.43 pagi selain turut dibantu enam anggota untuk operasi mencari mangsa yang dilaporkan hilang.

“Komander Operasi melaporkan kebakaran melibatkan sebuah rumah tidak kekal musnah 100 peratus ketika bomba tiba di lokasi.

“Pihak bomba juga berusaha mencari mangsa di lokasi kebakaran sebanyak tiga kali selepas kebakaran berjaya dipadamkan sepenuhnya,” katanya.

Mengulas mengenai kehilangan salah seorang anaknya, Aba Othman memberitahu, selepas menghantar anak dan cucunya ke sekolah sebelum balik semula ke rumah dan mendapati salah seorang anaknya (hilang) masih tidur di dalam biliknya.

“Saya ambil parang dan melihat anak saya masih tidur sebelum keluar ke kebun berjalan kaki. Ketika membuat kerja di kebun, seorang penduduk kampung datang sambil memberitahu rumah kami sedang terbakar dan bergegas balik,” jelasnya.

Tambahnya, peristiwa itu merupakan kali kedua dialami keluarganya selepas kejadian pertama sekitar 2007.

Manakala, isteri Aba ketika ditemui berkata, anaknya keluar memancing bersama kawan pada Isnin lalu namun tidak pasti jika anaknya balik memancing atau sebaliknya pada 1.00 pagi.

“Alat pancing ditemui, namun tidak dapat dipastikan sama ada anaknya keluar semula atau sebaliknya selepas itu,” ujarnya.

Turut hadir, dua Pegawai Penyiasatan Pasukan Forensik Kebakaran dari Zon 6 Sarawak untuk membantu membuat siasatan sepenuhnya.

Pengesanan dilakukan dengan membahagikan kawasan mengikut zon tapak kebakaran berkenaan iaitu kawasan bilik mangsa, kawasan tandas, kawasan ruang tamu dan kawasan dapur, namun tiada sebarang petunjuk penemuan mangsa di lokasi terbakar.

Setelah berbincang, pencarian mangsa diserahkan kepada pihak polis bagi menjejaki mangsa yang hilang.

Turut terlibat dalam operasi ialah anggota polis dari Balai Polis Bekenu.

Oleh Adum Liu

See author's posts


34 terima surat tawaran Rumah Spektra Permata

LUNDU: Seramai 34 orang penerima dari kawasan Lundu dan Sematan menerima surat tawaran Rumah Spektra Permata (RSP) pada Rabu.

Majlis Penyerahan Surat Tawaran RSP Lundu dan Sematan berlangsung secara maya dengan disaksikan oleh Penguasa Jabatan Tanah & Survei Bahagian Kuching Alfian Bawi, dan Ketua Pegawai Eksekutif Housing Development Corporation (HDC) Mohamad Asman Ahmad.

Ahli Dewan Undangan Negeri Sarawak (ADUN) Tanjong Datu, Datuk Amar Jamilah Anu berkata, RSP Lundu dan Sematan itu diumumkan oleh Ketua Menteri Sarawak, Datuk Patinggi Abang Johari Tun Openg pada 15 Februari 2017 sewaktu Pilihanraya Kecil N3 Tanjong Datu,

“Projek ini telah siap dalam tempoh empat tahun. RSP Lundu telah siap pada bulan Ogos 2020 dan RSP Sematan pula telah siap pada Oktober 2020.

“Ia adalah Program Perumahan Kerajaan Negeri Sarawak khas untuk golongan berpendapatan rendah (B40) dan Golongan berpendapatan pertengahan (M40) di bawah Kontraktor Hav-Innovative Technology Sdn Bhd,” katanya.

Ujarnya, jenis rumah adalah jenis rumah bertiang ‘on stilt’ dan siap dengan semua fasiliti termasuk air dan elektrik.

Hadir sama, Pegawai Daerah Lundu Gustian Durani.

Oleh Jeakqleyn Yacho

See author's posts


Big Bath tawarkan diskaun 50 peratus sehingga 12 Feb ini

KUCHING: Inginkan bilik mandi mewah berkualiti dengan harga berpatutan yang kini produknya telah mengakses pasaran dunia?

Jikalau ya, maka rebutlah peluang keemasan untuk mengunjungi Big Bath dari 9.00 hingga 11.00 pagi sehingga 12 Februari ini untuk mendapatkan diskaun sebanyak 50 peratus bagi aksesori bilik mandi berwarna hitam dan keemasan.

Bersempena dengan pembukaan Big Bath hari ini, pembeli yang ingin memiliki tab mandi mewah juga bakal menikmati harga promosi sehingga 40 peratus.

Promosi bermula hari ini hingga 12 Februari ini juga menawarkan aksesori bilik mandi dan dapur bertaraf lima bintang pada harga serendah RM9.90.

Pembelian secara pukal untuk besen mewah dan paip turut diberikan tawaran.

Ketua Pegawai Eksekutif (CEO) Big Bath Sdn Bhd, Poon Fong Yee berkata, orang ramai akan mendapat diskaun dan promosi hebat bagi keperluan dan perkakas rumah semasa pameran tersebut yang bermula semalam hingga 12 Februari ini.

Katanya, semua keperluan rumah seperti tab mandi, pilu, sinki dapur, kabinet, cermin dan sebagainya dijual pada harga mampu milik.

Menerusi pameran tersebut, orang ramai dapat melihat demonstrasi produk secara langsung (live), konsultasi satu kepada satu (one-to-one), perkhidmatan dan perlindungan selepas jualan premium serta jaminan pada produk terpilih.

Promosi ini hanya tersedia di Big Bath Sarawak yang bertempat di Block 2, Lot 1629, Seksyen 64, Lorong Sebor, Off, Jalan Kwong Lee Bank, 93450 Kuching, Sarawak dari 8.30 pagi hingga 6.30 petang.

“Kami berharap kehadiran kami di Sarawak, Big Bath dapat memberi kemudahan kepada semua pemilik rumah dan rakan kongsi perniagaan untuk sejajar dengan visi kami untuk menyediakan pengalaman bilik mandi berkualiti mewah yang mampu dimiliki oleh seluruh dunia.

“Lebih-lebih lagi jika anda daripada bidang reka bentuk dalaman, arkitek dan pemaju anda juga dialu-alukan untuk berbincang dengan kami kerana kami sentiasa mencari peluang untuk membina kerjasama dalam industri ini,” tambahnya.

Big Bath, Pakar Bilik Mandi dan Dapur No.1 Malaysia dengan lebih 11 bilik pameran di seluruh dunia adalah yang pertama tersenarai memiliki Bilik Pameran Alat Kebersihan Mudah Alih pada 2022 oleh The Malaysia Book of Records.

Big Bath Sdn Bhd diasaskan pada 2010 dan akhirnya melebarkan sayap perniagaan di Malaysia iaitu Bumi Kenyalang dengan keluasan bilik pameran 12,000 kaki persegi, cawangan kedua terbesar seumpamanya selepas cawangan di Sabah.

Berkembang sebagai pakar bilik mandi dan dapur sehenti yang terkenal di Malaysia, pelancaran premis telah disempurnakan oleh Datuk Bandar Majlis Bandaraya Kuching Selatan (MBKS) Dato Wee Hong Seng, turut disaksikan oleh Pengasas Big bath Sdn Bhd Shane Mun.

Oleh RYNNA SHA’ERRA

See author's posts


Premier Sarawak adakan rumah terbuka Aidilfitri di BCCK

KUCHING: Premier Sarawak Datuk Patinggi Tan Sri Abang Johari Tun Openg bersama isteri Datuk Amar Juma’ani Tun Tuanku Bujang akan mengadakan rumah terbuka pada sambutan Aidilfitri tahun ini.

Rumah Terbuka Aidilfitri Premier Sarawak dan isteri akan diadakan di Pusat Konvensyen Borneo Kuching (BCCK).

Pejabat Premier Sarawak menerusi satu kenyataan hari ini memaklumkan rumah terbuka pada hari raya pertama akan diadakan pada 21 April, Jumaat bermula 3.00 hingga 6.00 petang dan akan diteruskan pada hari raya kedua, Sabtu, 22 April dari 10.00 pagi hingga 2.30 petang.

Sekiranya Aidilfitri disambut pada Jumaat.

Sekiranya sambutan Aidilfitri pada Sabtu, rumah terbuka pada hari raya pertama akan diadakan pada Sabtu, 22 April bermula 10.30 pagi hingga 4.00 petang dan akan diteruskan pada hari kedua, Ahad, 23 April dari 10.00 pagi hingga 2.00 petang.

Orang ramai dijemput hadir dengan berpakaian kemas dan sopan di samping mematuhi arahan para penyambut tetamu atau ahli keselamatan yang bertugas.

See author's posts


Cherpan Lalau Pendiau Bisa Baka Sumpah Burung Engkerasak

TUSUN KE-2

MINGGU tu kitai macha Cherpan Lalau Pendiau: Bisa baka Sumpah

Burung Engkerasak ba Tusun Ke-2, nampung ensera ba Tusun Ke-1 ti

udah dichelak dalam minggu siti tu kemari.

Lebuh malam hari, engketut kenu Tekura sebelah-belah selepak bandir, selepak batu, di baruh batang, di baruh ungkap. Tawas hari, mupuk baru ga tudah tuai bejalai, nengah kampung jerung nadai didinga pangkung nyawai bebendai, ngeresau pulau nadai didinga tempalau kangau kumbai.

DITINGGANG DAN KAYU TEBELIAN

Kelama-lama ke udah bejalai, ba rumah anak mensia pan apin mega datai, dia alai Tekura Jaung dilabuhka penusah besai ke enda ngabai-ngabai. Maya iya bejalai ringkap-ringkap, bedayuh rayap-rayap mansa pun sekayu Tebelian Kawi, tak labuh dih siti dan mati tebelian nya laban ribut lalu ninggang iya ba tengan belakang. Nya ke ngasuh iya ulau banta, enda tak luput bendar, laban seninjik dan nya enda tak ngembat belakang iya beamat-amat. Lebuh nyau ngeleda bendar, dia Tekura nemu diri-empu betul-betul tepekul. Ka iya surut, tekul laban panga dan tebelian. Ke mua enggai ke rusuk kedua-dua piak, bela dikelingi urat enggau bandir tebelian. Iya nguji enggau naka ulih deka ngelepaska diri, tang enda ulih. Nyau kelama-lama ti kual-kual dia, iya pen nyau lepi laban ke lalu nadai makai nadai ngirup. Hari siti lepi agi, hari siti lepi agi. Nyau keleju-leju, tudah tuai pen nyauka ampir ga ba pengujung nyawa. Tang sebedau seput padam, Tekura sempat bejaku enggau Kayu Tebelian.

TEBELIAN DISUMPAH TEKURA

“Tu Tebelian, ambi ubat gayu tu ari aku! Ku beri ke nuan. Ubat tu diasuh Sentuku anjung aku ngagai anak mensia, tang mih aku tu nadai daya agi nganjung iya ngagai anak mensia. Nya mih, ga nuan nyau ngembuan ubat gayu tu, kenyau ari seharitu, datai ke uchu ambu, ichit wit kita ke jemah ila enggau semua purih kita ke Kayu Tebelian deka gayu, kering sereta teguh ari semua kayu bukai di dunya tu. Nyadi kami Tekura, enda milih bansa, asal  ga Tekura, deka mega bela gayu nguan menua baka kita Kayu Tebelian. Tang, ketegal ati nuan enda berapa manah, nya kebuah nuan mekul aku datai ke pengujung seput bakatu. Kena aku malas, aku nyumpah kitai Tebelian awakka nuan enggau pejuru nuan nampung-menampung ka ditebang enggau diban anak mensia ke santubung,” ku Tekura madah ngagai Kayu Tebelian.

Semuti ke teapuska jaku, alai pala tudah Tekura Jaung melilai, mati. Tudah tuai pen lalu mati meragan tepekul ba pun Kayu Tebelian nya. Sumpah Tekura bisi pemisa, lapa dih nyentuk ke seharitu sigi kayu tebelian nyadika pilih anak mensia diambi ke santubung ngulihka enda mudah repuk sereta tan lama dalam tanah.

TEBELIAN MERUAN PEMADU KERING

Ubat gayu Sentuku enggau jaku Tekura Jaung amat bisi pengasi enggau pemisa, keba datai ke sehari tu, kayu tebelian terus meruan pemadu kering sereta tan enda repuk enti dipebandingka enggau semua kayu bukai di dunya. Pia mega tekura, sigi lalu nyadi sebansa ari utai idup ti ditemu gayu bendar. Sekeda tekura idup sampai ngagai 150 taun.

Ahh, lengkaka kita cherita  tudah Tekura Jaung ngambi ke setanjung malu tuba, endur kitai nusui cherita Burung Sentuku seduai Burung Engkerasak ke di menua, ke seruran ningas enggau nganti pemulai Tekura. Anti seduai Tekura pulai ke sebulan nandan di langit. Nyau setaun nampun di bukit bedau ga Tekura Jaung nadai pulai. Kelengah-lengah, bejaku kenu Burung Sentuku.

“Nama mih kebuah Sambi tua Tekura tu lalu enda pulai-pulai?” ku Burung Sentuku

“Kira aku, tentu iya tu bisi penusah besai. Enti nadai penusah, enda patut iya lalu enda tepulaika diri dalam setaun tu udah. Giga iya tu ulih tua” ku saut Burung Engkerasak.

Burung Sentuku pen nyau selubang mega enggau penemu Burung Engkerasak, sama nyanggup ngiga Tekura Jaung, awakka enti iya agi idup ngambika nyamai nemu. Pia mega, enti iya udah mati, nyamai ga seduai nemu iya udah mati; nya alai, ngambika seduai enda tak nganti-senganti iya ke pulai baka ke nganti sungai nadai ulu. Ari nya, seduai lalu nurun ngiga iya.

Nyau kelama-lama ti udah ngiga, baru Sentuku seduai Engkerasak tetemuka rangkah Tekura Jaung, ba baruh sekayu kayu Tebelian. Iya dipelabaka seduai mati laban kena tinggang dan Tebelian, laban dan nya mengkang ninggang rangkah iya ba urung tengan belakang.

“Apu! Patut alai Sambi Tekura Jaung tu nadai dianti tua pulai, baka tu dih penyadi iya, mati ditinggang dan Tebelian tu! Tak enda semena-mena mih tudah Sambi tu mati beketu. Tu baru tak amat mati enda besemilah, enda tepadahka nyawa diri!” ku Engkerasak, “

Lalu digilik-gilikka Engkerasak pala, nesalka pemati Tekura, ke endang unduh besai seduai iya Burung Sentuku.

“Ba iya, ku aku, Madi.  Tang mih, ngambi jaku ulih, manah ga pemati Sambi tua tu, laban pemati iya ke baka tu tau bendar diambi ke teladan kitai ngereja pengawa. Biar mati, enda mih iya nikal ngapa, alah nyau mantupka diri di bandir. Ke tu, amat endar iya, amat tepantup ba bandir Tebelian tu mih tudah iya tu. Kasih!” timbal Sentuku.

Meda pengawa Tekura ke dikarapka nganjung ubat gayu ngagai anak mensia nya nawang baka bangang padi rayu, puntan baka terunan tali pejuru, rumbau baka kembayau saruk isu, dia Burung Sentuku mai Burung Engkerasak nyulur ngereja pengawa nya, ke beniat deka nganjung ubat gayu ngagai anak mensia.

“Ubat gayu enggi aku tu amat nadai agi, tang tak ngarapka pemisa mulut tu aja mih dianjung ngagai anak mensia,” ku Sentuku.

Burung Engkerasak pen nadai ga bantah. Ari nya, seduai lalu terebai ngejangka pun Tebelian Kawi, udah seduai ke tembu nguburka rangkah Teruka Jaung, ngiga rumah anak mensia.

BETAMPUNG…

Oleh PINSIL SARATOK

See author's posts


1,688 individu terima vaksin

KUCHING: Seramai 1,688 individu yang kebanyakannya petugas barisan hadapan menerima vaksin Covid-19 pada hari pertama pelancaran program vaksinasi peringkat negeri pada Jumaat.

Timbalan Ketua Menteri Sarawak yang juga Pengerusi Jawatankuasa Pengurusan Bencana Negeri (JPBN) Datuk Amar Douglas Uggah Embas berkata, laporan akhbar yang melaporkan hanya seramai 132 individu yang menerima vaksin Covid-19 tersebut adalah tidak tepat.

Menurutnya, beliau secara peribadi terkejut dengan laporan akhbar tersebut kerana Kerajaan Negeri komited dengan sasaran seramai 900,000 individu lagi untuk divaksin seterusnya.

“Semalam, proses vaksinasi telah dilakukan di pusat-pusat pemberian vaksin Covid-19 di beberapa bahagian kecuali Bintulu, Miri dan Limbang,”katanya.

Jelasnya, proses itu telah berjalan lancar, jadi laporan akhbar mengatakan hanya seramai 132 individu yang divaksin adalah berita palsu. Program imunisasi ini akan diteruskan ke kawasan luar bandar pada April depan dan dijangka proses vaksinasi di seluruh negeri akan selesai menjelang Ogos ini.

Beliau berkata demikian semasa melakukan lawatan ke Bilik Operasi Perintah Kawalan Pergerakan Diperketatkan (PKPD) di Kampung Emperoh Jambu, Padawan, baru-baru ini.

Dalam pada itu, beliau memberitahu, sebanyak 155 kes melibatkan Kluster Emperoh Jambu dikesan setakat ini, manakala dari mereka yang tinggal di Kampung Emperoh Jambu adalah sebanyak 60 kes.

“Apabila angka kes semakin bertambah tinggi maka situasi ini harus dikawal dan ini dilakukan untuk mengurangkan jangkitan demi kebaikan penduduk di sini,” tegasnya.

“Kerajaan mahu kesemua 60 individu tersebut kembali sihat dan tiada lagi jangkitan. Kita telah melihat di kawasan PKPD termasuk Kampung Haji Baki, Kampung Sebako dan Kampung Sungai Maong yang mana operasi berjalan lancar dalam mengekang jangkitan Covid-19,” maklumnya.

Ujarnya lagi, kerajaan tidak perlu menutup seluruh daerah atau bahagian ini tetapi hanya memfokuskan kawasan ini.

Turut hadir, Menteri Muda Pengangkutan Sarawak merangkap Ahli Dewan Undangan Negeri (ADUN) Mambong, Datuk Dr. Jerip Susil; Timbalan Setiausaha Kerajaan Negeri Sarawak (Transformasi Luar Bandar) merangkap Timbalan Pengerusi JPBN Sarawak, Datu Ik Pahon Joyik dan Pengarah Jabatan Kesihatan Negeri Sarawak, Dr Chin Zin Hing.

Oleh ‘AINI ‘AFIFAH HAFIZ

See author's posts


Premis jual kelengkapan elektronik dipantau

KUCHING: Kementerian Perdagangan Dalam Negeri dan Hal Ehwal Pengguna (KPDNHEP) Negeri Sarawak melaksanakan pemeriksaan ke atas premis yang menjual barangan kelengkapan elektronik berikutan peningkatan permintaan barangan tersebut di pasaran.

Ketua Pegawai Penguatkuasa Negeri KPDNHEP Sarawak, Mogan a/l Arumugam berkata, pemeriksaan tersebut dilaksanakan di bawah Ops Catut 8.0 (Kelengkapan Elektronik – Komunikasi) di bawah Akta Kawalan Harga dan Antipencatutan (AKHAP) 2011 bagi memantau dan mengawal kenaikan harga barangan tersebut.

“Pemeriksaan barangan kelengkapan elektronik ini menyasarkan kepada lima barangan yang mendapat permintaan tinggi iaitu komputer meja (desktop), komputer riba (laptop), tablet, mesin pencetak (printer) dan telefon pintar.

“Dari 2020 sehingga Januari 2021, KPDNHEP Sarawak telah membuat pemeriksaan ke atas 62,866 premis meliputi semua peringkat seperti pengilang, pengimport, pengeluar, pemborong dan peruncit meliputi kawasan bandar dan luar bandar di seluruh negeri Sarawak.

“Bermula 25 Januari 2021 sehingga hari ini (semalam), sebanyak 19 notis pengesahan maklumat barangan dikeluarkan oleh KPDNHEP Sarawak bagi mendapat maklum balas berkaitan kenaikan harga,” katanya.

Tambah Morgan, sepanjang tempoh tersebut iaitu dari 2020 sehingga Januari 2021, KPDNHEP Sarawak telah menghasilkan keseluruhan kes sebanyak 948 kes dengan nilai rampasan bernilai RM3,065,206.54 dan jumlah kompaun bernilai RM330,400.00.

“Berdasarkan pemeriksaan, kesemua kedai atau premis memaparkan harga dengan sangat jelas dan barangan yang dijual agak berpatutan memandangkan setiap premis mencuba untuk menarik pelanggan kerana setelah pelaksanaan Perintah Kawalan Pergerakan (PKP), jumlah pelanggan yang berkunjung ke premis berkurang.

“Setelah pelaksaan PKP, lebih ramai pelanggan yang memilih untuk membeli barangan secara atas talian.

“Pelanggan yang memilih untuk membeli secara atas talian adalah disarankan untuk membandingkan harga terlebih dahulu, kenal pasti laman web tersebut merupakan laman web yang boleh dipercayai dan ketahui hak anda sebagai seorang pengguna,” tambahnya.

See author's posts


Bunga Tecoma mekar indah di Sarikei

SARIKEI: Bunga pokok Tecoma di tepi simpang Jalan Jong Kong ternyata menjadi bualan penduduk disini selepas beberapa gambarnya tular di laman sosial Facebook sejak beberapa hari lalu.

Tinjauan Utusan Sarawak di sini mendapati empat pokok Tecoma atau lebih dikenali sebagai bunga ‘sakura’ oleh penduduk tempatan mendapati lebih kurang empat batang pokok sedang berbunga mekar.

Warna bunga pokok ini ialah merah jambu dan putih.  Bila mekar, ia mengingatkan penduduk berkenaan kepada bunga Sakura yang menjadi tarikan di negara Jepun.

Keindahannya memang memukau mata setiap yang memandangnya.

Ia sekali gus menarik perhatian penduduk di sekitar kawasan ini untuk mengambil gambar dan berkongsi di ruangan laman sosial masing-masing.

Keindahan bunga Tecoma ini membuatkan ada yang mencadangkan kepada pihak berkuasa tempatan di sini supaya menanam lebih banyak pokok jenis ini kerana ia sesuai untuk reka bentuk landskap yang menarik.

Difahamkan bunga pokok ini mekar selama beberapa hari pada setiap bulan Mac hingga April dan bulan Ogos hingga September.

Pokok Tecoma ini juga merupakan sejenis pokok yang berasal dari Amerika Tengah dan Amerika Selatan.

Oleh EARL ANEK

See author's posts


Anak muda mahu Rubiah atasi masalah jalan sesak di Samarahan

KOTA SAMARAHAN: Anak muda di Samarahan mengharapkan Ahli Parlimennya, Datuk Rubiah Wang menumpukan usaha mengatasi masalah kesesakan di kota ilmu itu.

Mira Heqya Briki, 23, (gambar) yang pertama kali mengundi semalam berkata Rubiah perlu menitikberatkan soal itu demi keselesaan orang ramai.

“Bukan semata-mata melihat apa yang rakyat mahukan tapi lihat juga pembangunan infrastruktur di sini yang bagi saya belum lagi mencapai tahap yang baik.

“Ini lebih-lebih lagi keadaan kesesakan jalan raya di kawasan ini. Saya sebagai belia mahu perkara ini diberi perhatian,” katanya kepada Utusan Sarawak hari ini.

Rubiah diberi mandat sekali lagi apabila mengalahkan calon Pakatan Harapan (PH) Abang Halil Abang Naili, dengan majoriti besar 29,445 undi.

Rubiah memperoleh 42,278 undi menewaskan Pengerusi Parti Amanah Negara (AMANAH) Sarawak itu, seorang pesara, yang mendapat hanya 12,833 undi.

Mira berkata, mandat rakyat itu harus digunakan sebaik mungkin oleh Rubiah demi kepercayaan masyarakat Kota Samarahan dan kemajuan di kawasan itu.

“Ini adalah peluang yang baik bagi membangunkan Kota Samarahan ke arah yang lebih baik lagi.

“Saya harap beliau dapat memfokuskan apa yang rakyat di sini mahukan,” katanya.

Oleh NICKELYSON LAKUN

See author's posts


Beri peluang Anwar bentuk Kabinetnya

KUCHING: Beri peluang kepada Perdana Menteri Datuk Seri Anwar Ibrahim untuk memilih anggota Kabinetnya sendiri.

Menteri Pembangunan Wanita, Kanak-Kanak dan Kesejahteraan Komuniti Dato Sri Fatimah Abdullah berkata kebijaksanaan Anwar membentuk Kabinet akan membantunya memartabatkan Malaysia ke tahap yang lebih tinggi.

“Apa yang paling penting adalah untuk bermula dengan langkah pembentukan kerajaan perpaduan seperti dititahkan oleh Yang di-Pertuan Agong.

“Kestabilan negara kini boleh dicapai dan Kabinet dibentuk Perdana Menteri nanti akan dapat memberi tumpuan kepada isu paling penting yang melibatkan rakyat Malaysia iaitu ekonomi,” katanya.

Beliau berkata demikian ketika ditemui pemberita selepas majlis penyerahan simbolik Projek Kelab Bersama Rotary Pan Borneo di Rumah Tanoti, di sini, hari ini.

Bagaimanapun, Fatimah mengingatkan supaya rakyat terus mengekalkan perpaduan antara kaum tanpa mengira fahaman politik dan agama yang berbeza.

Katanya, setiap masyarakat perlu berganding bahu dalam menjadikan Malaysia sebuah negara yang dipandang tinggi.

“Orang ramai khuatir akan keselamatan, perpaduan dan keharmonian kaum dalam tempoh selepas pilihan raya umum ke-15 dan sebelum pelantikan perdana menteri.

“Justeru itu, kini kita perlu memberi lebih perhatian kepada isu perpaduan kerana kita mahu rakyat kita sentiasa bersatu padu,” katanya.

Oleh RYNNA SHA’ERRA

See author's posts


Menangani isu pertanian negara

ISU kekurangan telur di peringkat nasional perlu membuka mata kepada pihak kerajaan untuk memastikan industri makanan negara tidak terjejas. Isu ini sebenarnya merupakan isu mencecah permukaan kerana hanya lebih banyak dibahas di media-media nasional dan media sosial.

Namun, lebih 80 peratus isu sebenarnya masih berada di balik awan, tersembunyi  dan gagal ditelusuri secara menyeluruh. Media dan pembaca awam hanya berfokus kepada peristiwa dilaporkan, namun sangat terbatas berfokus kepada konteks dan interpretasi. Begitu juga isu padi dan beras yang mendapat perhatian hanya apabila Perdana Menteri Datuk Seri Anwar Ibrahim mengetengahkan isu ini. Perdana Menteri menyatakan terdapat isu pengimportan beras yang diboloti oleh pimpinan politik yang menghisap darah pesawah yang miskin.

Lebih besar daripada itu ialah isu padi yang dijual lebih murah kemudian apabila berada di pasaran jelas lebih menguntungkan peraih dan bukannya petani.  Namun, permasalahan golongan tani perlu dihayati sebelum merumuskan dasar dan apa-apa pelaksanaan yang bukan sahaja tidak dapat nembaiki malah boleh memburukkan lagi keadaan.

Belenggu telur dan rangkaian niaga

Sebenarnya industri ternakan ayam dan hiliran mempunyai industri yang sangat lumayan daripada segi pendapatan. Cuma ia kurang dipromosikan sebagai industri berpotensi dalam kalangan rakyat mahupun golongan anak muda. Indusri ini bernilai ribuan juta dan pasarannya sangat luas di negara ini.

Malah, tidak cukup untuk menampung keperluan tempatan sehingga berlaku kekurangan bekalan ayam dan telur di pasaran. Galakan kepada rakyat di negeri Sarawak perlu dilakukan dengan lebih meluas. Apabila usaha untuk meyakinkan penglibatan secara aktif di rangkaian daerah, bahagian pula kurangnya pencerahan mengenai industri ini. Ini menyebabkan industri ternakan dikuasai pemodal besar yang akhirnya menjadi penentu harga pasaran.

Apabila rangkaian rantaian industri ternakan ayam semakin berkembang akhirnya kelompok ini menguasai pengeluaran aspek dedak, telur, anak ayam, ayam putih dan produk hiliran. Memang kerajaan mahu menggalakkan industri ini berkembang dan sedia memberikan subsidi kepada pemain industri ini. Namun, alangkah baiknya jika di setiap peringkat bahagian atau Dewan Undangan Negeri (DUN), golongan penduduk di luar bandar terlibat dalam industri ini dan membentuk pertubuhan koperasi masing-masing bagi menampung keperluan semasa.

Ini menjadikan industri itu menjadi lebih merakyat dan dapat memberikan pendapatan kepada masyarakat di luar bandar. Selama ini, industri ternakan ayam ini dikuasai golongan pemodal besar  dan dijalankan secara besar-besaran. Malah, Malaysia juga adalah pengeksport telur kelima terbesar dunia selepas Belanda, Turki, Poland dan Amerika Syarikat. Eksport telur Malaysia sebanyak RM554.19 juta, iaitu lebih setengah juta billion. Malah terdapat pemain indusri ayam menguasai 30 peratus pasaran ayam negara dan keuntungan setiap tahun melebihi RM4 bilion.

Meskipun di negara kita berlakunya ketidakcukupan bekalan telur namun, telur telah dieksport secara berterusan ke Singapura, Hong Kong, Brunei, Timor-Leste dan Thailand. Pada masa sama, yang anehnya, Malaysia juga mengimport telur dari China, Thailand, Belanda, Singapura dan Australia.  Bagi kes pengimportan dari Thailand, ini berlaku disebabkan selatan sempadan Malaysia-Thailand yang membolehkan penduduk negeri seperti Perlis, Kedah dan Kelantan mendapat harga lebih rendah untuk membeli telur dari Thailand.

Namun, statistik pengimportan telur dari Singapura menjadi tanda tanya, sama ada telur diimport ke Malaysia itu, hasil penolakan telur kurang kualiti yang diperoleh negara tersebut untuk dijual dengan harga murah kepada Malaysia atau terdapat faktor lain.

Ini juga perlu diberi perhatian oleh kerajaan agar Malaysia mendapat manfaat daripada import dan bukannya mendapat kualiti yang rendah daripada telur yang dieksport ke Singapura dan diimport secara terpilih.

Pada masa sama, juga perlu memastikan tidak ada penglibatan kartel yang menyebabkan kenaikan atau kekurangan harga telur. Masalah seperti kos meningkat dari segi dedak, penyakit dan sebagainya perlu juga ditangani.

Belenggu warga pesawahMana-mana pihak yang peka isu masalah harga padi dan beras perlu ada fakta sosiologikal terhadap kehidupan dunia tani negara agar mereka lebih memahami kehidupan warga tani berdasarkan perspektif warga tani.

Bagi warga tani yang ditemui ketika kerja lapangan di beberapa tempat, sebenarnya permasalahan yang melanda mereka bukanlah mengenai beras semata-mata. Bagi orang kampung atau pesawah padi, isu membelenggu ialah kemiskinan masyarakat tani.

Ada yang mengerjakan sawah padi tetapi hasilnya amat sedikit berbanding dengan penat lelahnya kerana banyak belanja dan potongan harga, cuma mengharapkan anak-anak yang berkerja untuk hidup yang serba kekurangan. Kehidupan masyarakat tani dibebani dengan harga tinggi kos untuk membeli baja, harga racun, benih padi, kos mengetam, kos pembajakan dan terdapat juga isu tali air yang sukar hendak mendapat air, perlu dipam air sungai.

Apabila menjual padi harga pula dipotong sehingga 20 peratus. Jika diambil kajian kes yang dibentangkan oleh ahli keluarga informan mengenai penanaman padi akan dapat dilihat kehidupan mereka sebenar. Kos penanaman padi yang ditanggung petani ialah RM 5,239.50 sehektar. Harga padi minimum yang dijamin (GMP) kerajaan yang diwartakan pada 2014 ialah RM1,200 satu tan metrik.

Purata hasil padi ialah tujuh tan metrik sehektar. Oleh itu, hasil jualan padi oleh petani ialah RM1,200 didarab tujuh tan metrik bersamaan hasilnya sebanyak RM8,400 sehektar. Justeru, pendapatan bersih petani RM3,160.50 sehektar semusim. Sekiranya padi ditanam dua kali setahun, maka pendapatan petani RM6,321 sehektar setahun.

Pendapatan petani hanya RM526.75 sebulan sehektar.  Jika petani mempunyai dua hektar sawah sahaja, pendapatannya hanya RM1,053.50 sebulan. Majoriti pesawah hanya memiliki tanah padi tidak lebih satu ekar. Jelas di beberapa tempat, petani sawah padi jelas adalah golongan yang perlu diberikan perhatian mengenai permasalahan yang berlaku.

Harga padi pula ialah RM1.20 sekilogram, manakala harga beras RM2.60 sekilogram iaitu dua kali ganda harga padi. Untung Bernas pula dianggap sangat lumayan dengan menjual beras pada harga ini. Semua harga ini telah diwartakan. Perkara ini juga perlu disemak kembali agar lebih menguntung petani daripada peraih yang tidak ke sawah. Oleh tiu, memang dialu-alukan Perdana Menteri berusaha memastikan kehidupan warga tani perlu dipertingkatkan menjadi lebih baik lagi.

Sudah tiba masanya teknik penanaman padi di Sekinchan, Selangor dari segi penggunaan teknologi dan mekanisme sawah yang luas diperluaskan, yang mampu mengeluarkan 12 tan metrik sehektar yang menggabungkan infra terbaik, mempunyai pengetahuan tinggi, sikap dalam pelaksanaannya mampu membuat pengeluaran besar dan keuntungan lebih kepada pengusaha.

Kesemua ini menunjukkan perlunya melihat kembali potensi luar bandar atau desa yang perlu menjadi teras kepada sumber makanan negara. Kementerian Pembangunan Desa dan Wilayah perlu bekerjasama dengan kementerian-kementerian lain seperti Kementerian Pertanian dan Kementerian Hal Ehwal Pengguna agar sama-sama dapat meningkatkan kesejahteraan hidup golongan petani.

Profesor Madya Dr Awang Azman Awang Pawi ialah penganalisis sosiopolitik dan sosiobudaya di Jabatan Sosiobudaya, Universiti Malaya, Kuala Lumpur. Beliau juga ialah felo penyelidik Pusat Kajian Demokrasi dan Pilihan Raya Universiti Malaya (UMCEDEL)

See author's posts


RRSS rangkul tiga kejuaraan

SEKOLAH Menengah Jalan Riam, Miri (RRSS) menjuarai Pertandingan Forum Pelajar Peringkat Kebangsaan 2021 yang disiarkan secara langsung melalui media sosial Facebook Dewan Bahasa dan Pustaka Malaysia yang dilangsungkan pada 28 September lalu.

Pertandingan Forum Pelajar ini diadakan adalah bertujuan untuk mewujudkan dan menyediakan suasana penggunaan Bahasa Melayu baku dalam kalangan pelajar sekolah persendirian Cina dan dapat melahirkan pelajar yang berkeyakinan bertutur dalam Bahasa Melayu baku yang sempurna dari segi tatabahasa, sebutan dan gaya yang menyasarkan pelajar Tingkatan 3, 4, 5, dan 6.

Pasukan RRSS diwakili Jane John Dines selaku pengerusi, Kelly Voon Yu Xuan, John Nicholas Tan Yew Han, Alvin Siaw DingYi, Rachel Koh Shiun Qi dan Aaron Ng Kian Kiat yang dibimbing dua guru, Seriam Umpeng dan Voon Tze Er .

Dalam pertandingan itu, RRSS yang mengetengahkan tajuk forum ‘Membacalah Demi Masa Depan Negara’ dinobatkan sebagai juara dan berjaya membawa pulang wang tunai RM 2500, Piala Pusingan Datuk Goh Hin San, sijil, dan kamus.

Sementara itu, tempat kedua dan ketiga masing-masing disandang Sekolah Menengah Tshung Tsin, Kota Kinabalu, Sabah dan Sekolah Menengah Poi Lam, Ipoh, Perak.

Dalam pada itu, Jane John Dines turut dinobatkan sebagai Pengerusi Forum Terbaik dan berjaya pulang dengan wang tunai RM 200, sijil dan kamus.

Terdahulu, wakil Sarawak berjaya menjadi Johan Pertandingan Forum Pelajar Sekolah Persendirian Cina pada peringkat kebangsaan selepas dua tahun dan kali terakhir wakil Sarawak merangkul johan adalah pada  2017.

Pertandingan yang diadakan secara siaran langsung di media sosial Facebook Dewan Bahasa dan Pustaka Malaysia ini disertai enam zon sekolah menengah persendirian Cina, iaitu Sekolah Menengah Jalan Riam (Sarawak), Sekolah Menengah Tshung Tsin (Sabah), Sekolah Menengah Foon Yew (Wakil Johor), Sekolah Menengah Pin Hwa (Wilayah Persekutuan Kuala Lumpur), Sekolah Menengah Poi Lam (Perak), Sekolah Menengah Jit Sin Persendirian (Pulau Pinang).

Dalam pada itu, Johan Pertandingan Deklamasi Puisi Peringkat Kebangsaan pula dimenangi Jane John Dines dari SM Jalan Riam, Miri yang membawa puisi yang berjudul Di Sini Di Tanah Ini, nukilan Zam Ismail.

Dengan kemenangan itu, Jane membawa pulang wang tunai RM 500, sijil dan kamus sekali gus menjadi peserta RRSS pertama menjadi Johan Pertandingan Deklamasi Puisi Peringkat Kebangsaan.

Sementara itu , John Nicholas Tan Yew Han dan Yong Shu Wen yang juga mewakili RRSS mendapat sagu hati dalam Pertandingan Deklamasi Puisi Peringkat Kebangsaan yang masing-masing membawa puisi yang berjudul Jangan Berduka Malaysiaku dan Pada Setiap Kali Kau Tiba, Ogos.

Kedua-dua puisi tersebut merupakan nukilan Kemala dan masing-masing membawa pulang wang tunai RM 100, sijil dan kamus

Bagi kategori Pertandingan Suara Harmoni Maya pula, nyanyian lagu “Setia” dan “Bunyi Gitar” membawa tuah kepada RRSS apabila turut dinobatkan sebagai johan.

Pertandingan dalam bentuk kumpulan itu terdiri daripada dua hingga enam orang ahli sahaja yang diwakili Chai Kee Li, Cherly Yu Zhi Lin, Isaac Wong Chong Jue, Hii Xiu Qi , Huang Kee Sheng dan Joel Kong Pang Hing.

Dengan kemenangan itu, Kumpulan Suara Harmoni RRSS berjaya membawa pulang  wang tunai RM 2000, sijil dan kamus yang diiringi  dua guru iaitu, Ling Siaw Lin dan Jong Kui Fun serta jurulatih, Wesley Lau Jing Liong.

Majlis Perasmian Penutupan Festival Bahasa dan Sastera dan Forum Pelajar Peringkat Kebangsaan 2021 disiarkan secara langsung menerusi Studio Siaran Langsung Media Sosial DBP pada 30 September lalu yang disempurnakan Timbalan Menteri Pendidikan, Malaysia, Senator Dato’ Dr. Mah Hang Soon, Ketua Pengarah DBP, Abang Sallehuddin Abang Shokeran dan Presiden Persatuan Penterjemahan dan Penulisan Kreatif Malaysia yang juga Presiden Persatuan Kebudayaan Han Malaysia. Dato’ Goh Hin San.

Oleh RAPIK B

See author's posts


Masing: “Soon Koh pembohong”

KUCHING: Timbalan Ketua Menteri Tan Sri Datuk Amar James Jemut Masing menyelar tindakan Ahli Dewan Undangan Negeri (ADUN) Bawang Assan, Datuk Seri Wong Soon Koh yang beliau sifatkan suka memutarbelit fakta dan berbohong kepada rakyat.

Masing juga menyifatkan Soon Koh sebagai seorang yang suka ‘menjaga tepi kain orang lain’, bagi menyebunyikan kesalahan dan kelemahan diri sendiri.

Sepatutnya, Soon Koh ‘melihat cermin’ atau melihat terlebih dahulu masalah dan kekurangan di kawasan diri sendiri sebelum menuduh wakil rakyat lain tidak membangunkan kawasan mereka.

“Sebelum beliau (Soon Koh) mengkritik tentang kawasan orang lain … lihat dahulu halaman belakang rumah diri sendiri.

“Apa pembangunan yang dia buat untuk rakyatnya (di DUN Bawang Assan) setelah menjadi wakil rakyat kawasan itu selama 30 tahun,” tegasnya dalam sidang media di pejabatnya di Bangunan Baitul Makmur di sini, semalam.

Sebelum ini, Soon Koh didakwa telah mengkritik kemudahan infrastruktur, terutama jalan raya di kawasan Dewan Undangan Negeri (DUN) Baleh.

Menurut Soon Koh, Masing sebagai wakil rakyat di kawasan tersebut telah gagal membawa arus pembangunan ke kawasan tersebut.

“Soon Koh sangat tidak jujur, dia hanya tahu keburukan orang lain tetapi dia tidak melakukan apa-apa dari segi pembangunan infrastruktur jalan raya untuk kawasan Bawang Assan walaupun telah menjadi ADUN selama 29 tahun.

“Soon Koh pembohong.  Dia tidak melakukan apa yang baik untuk kawasan sendiri, tetapi dia pergi ke daerah lain dan menuduh orang lain tidak melakukan (pembangunan),” tegasnya dalam sidang media di pejabatnya di Bangunan Baitul Makmur di sini, semalam.

Beliau memberitahu, Soon Koh tidak perlu mengelirukan rakyat dengan mengatakan bahawa dia akan membangunkan luar bandar tetapi dalam tempoh 30 atau lebih tahun sebagai wakil rakyat di luar bandar ini, dia tidak melakukan apa-apa.

Tambah Masing, ketika Soon Koh menjadi Menteri Infrastruktur selama lapan tahun, dia tidak melakukan apa-apa dan pembangunan amat kurang di DUN Bawang Assan.

“Bukan hanya itu, dia juga Menteri Kewangan II, namun dia tidak melakukan apa-apa.

“Dia tidak membina jalan raya di kawasannya, jalan yang ada dibina ketika zaman Jabu (Datuk Patinggi Tan Sri Alfred Jabu Numpang) dan juga tidak mencari jalan untuk memperoleh pendapatan tambahan untuk kita semua,” jelas Masing.

Beliau menegaskan sebenarnya terdapat banyak pembangunan infrastruktur di kawasan Baleh, termasuk Jambatan Baleh bernilai RM87 juta, Jambatan Sungai Mujong dibina dengan kos RM36 juta, jalan menuju ke Empangan Baleh sejauh 73km berharga RM1.2 bilion, dan sebagainya.

“Di Sungai Tunoh sendiri, kami membangunkan bandar baharu di sana dan kami akan membina sebuah lapangan terbang dengan kos sekitar RM103 juta.  Jalan yang menuju ke kawasan ini juga dalam pembinaan sekarang,” katanya.

Masing percaya bahawa tidak ramai orang Iban dan Dayak akan terpengaruh dengan Soon Koh kerana sekarang ini kebanyakan mereka berpendidikan sekali gus sukar untuk dipengaruhi.

Oleh Nur Ain Otsman

See author's posts


Rakyat Sarawak dari Nigeria dikuarantin

KUCHING: Warga Sarawak yang telah mendarat petang kelmarin telah dikuarantin selama 14 hari seperti yang diarahkan oleh Jawatankuasa Pengurusan Bencana Negeri Sarawak (JPBNS).

Tiga warga Sarawak berkenaan yang terkandas di Nigeria tiba di Lapangan Terbang Antarabangsa Kuching jam 2.30 petang dan terus dibawa oleh JPAM ke tempat dikuarantinkan.

Salah seorang daripada mereka berasal dari Sri Aman berkata, warga Sarawak yang terkandas tiba berasingan kerana penerbangan yang diambil adalah tidak sama.

Beliau berasa bersyukur kerana sudah sampai ke kampung halaman manakala yang lain akan mengambil penerbangan ke Sibu.

Kumpulan yang tiba di Kuching akan dikuarantin di sebuah hotel di Riverside.

Seramai 33 warga Malaysia yang mana 12 adalah dari Sarawak mengambil penerbangan balik ke sini pada 22 Jun lalu setelah terkandas di Nigeria selama beberapa bulan.

Mereka mengambil penerbangan transit ke Dubai sebelum ke Kuala Lumpur pada 24 Jun.

Setibanya di Kuala Lumpur, kesemua mereka telah disaring bagi mengesan wabak Covid-19 dan kesemuanya dari Sarawak mengambil penerbangan balik kelmarin.

Oleh Connie Chieng

See author's posts


DUNIA DESAK HENTIKAN PERANG

ORANG ramai berkumpul di kawasan Shibuya Tokyo untuk membantah pencerobohan Rusia ke atas Ukraine, pada 26 Februari 2022. • Foto AFP

ITALI: Demonstrasi pro-Ukraine meletus di seluruh dunia pada Sabtu, ketika beribu-ribu orang turun ke jalanan dari London ke New York ke Tehran untuk mengecam serangan Rusia ke atas jirannya.

Pencerobohan Moscow telah mencetuskan bantahan global dan mendorong hukuman sekatan dari Barat, terhadap Presiden Rusia Vladimir Putin.

Pada Sabtu, perhimpunan telah diadakan di bandar-bandar di seluruh dunia untuk menyertai paduan suara kutukan dan mendesak agar pertumpahan darah dihentikan.

Di Switzerland, beribu-ribu orang berkumpul di seluruh negara, termasuk kira-kira 1,000 di luar ibu pejabat Eropah Pertubuhan Bangsa-Bangsa Bersatu di Geneva.

Penunjuk perasaan yang memakai warna biru dan kuning kebangsaan Ukraine berbondong-bondong ke ‘Kerusi Patah’ — sebuah arca besar yang melambangkan mangsa perang awam.

Penunjuk perasaan menuntut tindakan lebih tegas daripada kerajaan, yang setakat ini mengelak daripada mengenakan langkah-langkah ketat, sebaliknya memilih untuk berpegang kepada pendirian ‘neutral’ tradisionalnya.

Warga Rusia yang berpangkalan di Switzerland menyertai untuk menunjukkan penentangan mereka terhadap perang, memegang papan tanda bertulis “Saya orang Rusia”.

Lebih 3,000 orang berkumpul di bandar Strasbourg, Perancis, tempat pertubuhan hak asasi manusia Majlis Eropah, membawa sepanduk yang menggelar Putin sebagai pembunuh dan menggesa agar pertempuran dihentikan.

“Putin dan seluruh kumpulannya perlu membayar harga untuk pencerobohan ini dan menghadapi mahkamah antarabangsa,” kata Borys Tarasyuk, wakil tetap Ukraine kepada Majlis Eropah.

Di Perancis, terdapat protes di Paris, Montpellier dan Marseille.

Di negara jiran Rusia, Finland, beribu-ribu orang berkumpul di ibu negara Helsinki sambil menjerit ‘Rusia keluar, turun dengan Putin!’

Kira-kira 3,000 orang berkumpul di Vienna, dengan sepanduk buatan sendiri yang mengandungi slogan seperti ‘Hentikan Perang’ dan ucapan daripada masyarakat Ukraine Austria.

Lebih 1,000 penunjuk perasaan menyahut seruan kesatuan sekerja dan NGO di tengah Rom, berhimpit di sekeliling podium yang tertera perkataan ‘Melawan Perang’.

– AFP

See author's posts


Polis, ATM pantau SOP ketika ziarah

PUTRAJAYA: Polis Diraja Malaysia (PDRM) dan Angkatan Tentera Malaysia (ATM) akan membuat rondaan di kawasan kediaman semasa sambutan perayaan bagi memastikan Prosedur Operasi Standard (SOP) berkaitan ziarah dipatuhi.

Menteri Kanan (Kluster Keselamatan) Datuk Seri Ismail Sabri Yaakob berkata sekiranya terdapat kenderaan yang banyak di luar sesebuah kediaman, pihak berkuasa akan membuat semakan bagi mengetahui jumlah individu yang berada di dalam kediaman itu.

“Jadi saya nak beri ingatan bahawa PDRM dan ATM telah setuju bergerak (memantau) pada hari raya pertama dan seterusnya bagi pastikan SOP dipatuhi,” katanya dalam sidang media harian berkenaan Perintah Kawalan Pergerakan Bersyarat (PKPB) di sini, semalam.

Kerajaan sebelum ini menetapkan aktiviti ziarah-menziarahi semasa perayaan yang akan dirai dalam masa terdekat ini hanya pada hari pertama sambutan dan terhad kepada 20 orang, bergantung pada saiz kediaman.

Sementara itu Ismail Sabri menegaskan pergerakan rentas negeri untuk menyambut Hari Raya Aidilfitri tidak dibenarkan sama sekali termasuk bagi pasangan suami isteri yang duduk di negeri berasingan atas urusan kerja sebelum ini.

“Untuk si suami yang hendak menziarahi isteri di tempat lain, itu adalah kebenaran untuk hari-hari biasa, bukan untuk hari raya.

“Jadi ramai yang ambil kesempatan daripada kebenaran ini, maka mereka nak balik berhari raya, tetapi saya dah katakan, untuk rentas negeri berjumpa keluarga mereka perlu mendapatkan kebenaran polis.

“Kalau polis puas hati mereka pulang bukan untuk beraya, tetapi kerana benar-benar lama tak balik untuk berjumpa keluarga dan ada kebenaran daripada kerajaan, maka terserah kepada polis untuk memberikan kebenaran berkenaan,” katanya.

Beliau berkata larangan itu melibatkan laluan darat dan udara mencakupi perjalanan merentas negeri di Semenanjung Malaysia serta Sabah dan Sarawak kecuali kes kecemasan serta dengan kebenaran polis.

Beliau turut menasihati mereka yang ingin melakukan perjalanan merentas negeri melalui pengangkutan udara supaya mendapatkan kebenaran polis terlebih dahulu untuk mengelakkan perjalanan mereka disekat.

“Bagi penerbangan ke Sabah dan Sarawak yang telah mendapat kebenaran polis, penumpang akan disaring sejurus tiba di lapangan terbang negeri masing-masing dan akan menjalani ujian swab.

“Sekiranya mereka positif, mereka akan dihantar ke hospital dan sekiranya negatif, mereka akan dibenarkan pulang ke rumah untuk menjalani kuarantin kendiri di rumah masing-masing, dan ingin ditegaskan mereka yang gagal mematuhi perintah kuarantin ini akan dikenakan tindakan tegas,” katanya.

Menurut Ismail Sabri, mereka yang pulang ke Sarawak perlu menjalani ujian swab kali kedua selepas 10 hari ketibaan bagi memastikan mereka benar-benar bebas daripada virus Covid -19.

Bagaimanapun pelajar insitusi pengajian tinggi yang menjalani Prosedur Operasi Standard (SOP) tersendiri dirangka oleh Kementerian Kesihatan, Kementerian Pengajian Tinggi dan kerajaan negeri dikecualikan daripada peraturan itu, katanya.– Bernama

See author's posts


27 NGO terima MRP bernilai RM170,000

SIMANGGANG: Sebanyak 27 pertubuhan bukan kerajaan (NGO) di sini menerima peruntukan projek kecil luar bandar (MRP) yang keseluruhannya bernilai RM170,000.

Menteri Muda Kesejahteraan Komuniti, Datuk Francis Harden Hollis menyerahkan peruntukan MRP itu kepada NGO terbabit pada satu majlis ringkas di Pejabat Parti Rakyat Bersatu Sarawak (SUPP) di sini malam semalam.

Harden yang juga Ahli Dewan Undangan Negeri (ADUN) Simanggang semasa berucap pada majlis itu, berkata penyerahan peruntukan MRP itu adalah bagi menunaikan janjinya kepada rakyat dalam membantu memajukan kawasan penempatan masing-masing.

Bagaimanapun, katanya, cepat atau lambat janji itu ditunaikan bergantung kepada pertubuhan berkenaan dalam menyediakan dokuman yang diperlukan untuk memohonnya daripada Kerajaan Sarawak.

“Pemberian peruntukan MRP atau projek kerajaan oleh wakil rakyat kepada sesebuah pertubuhan sememangnya memerlukan dokumen lengkap.

“Jika dokumen diperlukan belum lengkap maka janji kita akan lambat ditunai. Semua pertubuhan tahu dokumen yang dimaksudkan dan harap sentiasa dikemas kini bagi memudahkan janji wakil rakyat Gabungan Parti Sarawak (GPS) ditunaikan,” kata beliau.

Selain itu, beliau juga menasihati NGO supaya membantu kerajaan sedia ada bagi menjayakan program pembangunan rakyat di kawasan penempatan mereka.

“NGO upama jambatan penghubung antara rakyat dan kerajaan. Justeru saya berharap pertubuhan dapat membantu Kerajaan Sarawak melicinkan proses pembangunan di negeri ini dengan menyokong pelaksanaan program pembangunan rakyat,” katanya.

Oleh Valentine Ngumbang

See author's posts


Brazil intai peluang ke Piala Dunia

BRAZIL menerima kunjungan Colombia di Sao Paulo pada Jumaat dengan mengetahui kemenangan akan menempah tiket mereka ke Qatar dengan baki enam perlawanan kelayakan Piala Dunia FIFA Qatar 2022 lagi berikutan rekod hampir sempurna setakat ini.

Malah keputusan seri untuk Selecao sudah memadai jika Uruguay tewas di tempat sendiri kepada Argentina pada Sabtu, dan media Brazil telah melaporkan bahawa jurulatih Tite sudah merancang untuk ke Piala Arab di Qatar bulan depan untuk melihat tempat dan kemudahan Piala Dunia.

Bagaimanapun, secara umum, Tite tidak mendahului dirinya sendiri dengan perjalanan untuk menghadapi saingan utama Argentina di San Juan minggu depan.

“Kami mempunyai dua perlawanan penting menentang dua pasukan yang, bagi saya, berada pada tahap tertinggi,” kata Tite.

“Persembahan yang baik dan keputusan yang baik menentang Colombia akan memberikan kami persiapan yang baik untuk Argentina.”

Tite membuat kejutan dengan memanggil semula Philippe Coutinho dari Barcelona ke dalam skuadnya selepas lebih setahun terkeluar, sebahagian besarnya disebabkan oleh sembilan bulan tidak beraksi kerana  kecederaan lutut yang memerlukan tiga pembedahan.

“Rasanya seperti kali pertama, itulah yang saya lihat setiap kali saya berada dalam skuad. Ia satu penghormatan untuk memakai jersi ini,” kata Coutinho, yang bergelut dengan masa permainan musim ini di kelabnya.

Brazil telah mendominasi kumpulan tunggal kelayakan Piala Dunia CONMEBOL, memenangi 10 daripada 11 perlawanan mereka dan menjaringkan 26 gol.

Satu-satunya kelemahan mereka ialah keputusan seri 0-0 di tempat lawan dengan Colombia bulan lalu yang menamatkan rentak kemenangan sembilan perlawanan. – AFP

See author's posts


MA63: Kerajaan Perpaduan berjaya selesai sebahagian besar kandungan perjanjian

KUALA LUMPUR: Perdana Menteri Datuk Seri Anwar Ibrahim berkata isu agihan perbelanjaan tahunan serta lantikan wakil Sabah dan Sarawak dalam Lembaga Hasil Dalam Negeri (LHDN), merupakan antara perkara utama dalam Perjanjian Malaysia 1963 (MA63) yang berjaya diselesaikan Kerajaan Perpaduan.

Anwar berkata kerajaan juga bersetuju memulangkan kuasa untuk pelaksanaan perbelanjaan bagi pembangunan infrastruktur awam kepada kerajaan Sabah dan Sarawak, menerusi Jabatan Kerja Raya (JKR) negeri masing-masing.

Beliau berkata selain itu Kerajaan Persekutuan juga akan membiayai projek pembinaan infrastruktur awam di Sabah dan Sarawak, dengan keseluruhan peruntukan diagihkan kepada kerajaan negeri secara bersyarat, iaitu perlu melalui pengawasan dan peraturan kewangan ketat serta dipantau Kementerian Kewangan.

“Sebagai contoh peruntukan tahunan misalnya, Sarawak selama ini hanya menerima RM16 juta dan jumlah berkenaan dianggap tak munasabah bagi mereka.

“Oleh itu, kita buat format dan peraturan bagi meningkatkan peruntukan berkenaan kepada RM300 juta setahun, tertakluk kepada beberapa perincian perjanjian,” katanya ketika ditemui pemberita selepas majlis rumah terbuka Tahun Baharu Cina anjuran Dewan Perhimpunan Cina Kuala Lumpur dan Selangor (KLSCAH) di bangunan KLSCAH di sini hari ini.

Anwar berkata hal tersebut penting untuk diselesaikan, bagi membuktikan yang Kerajaan Perpaduan serius menunaikan janji dimeterai dalam MA63.

Terdahulu, Anwar dalam ucapannya pada majlis itu menegaskan bahawa, sebahagian besar peruntukan dalam perjanjian MA63 yang berlarutan lebih 60 tahun, berjaya diselesaikan semasa mesyuarat Majlis Tindakan Pelaksanaan MA63 yang disertai Ketua Menteri Sabah dan Sarawak, pada Jumaat lalu.

Perdana Menteri berkata ia berjaya diselesaikan menerusi sokongan dan semangat perpaduan semua gabungan politik yang membentuk Kerajaan Perpaduan.

Anwar yang juga Menteri Kewangan menyifatkan, kejayaan menyelesaikan sebahagian besar perkara utama dalam MA63 itu turut didorong oleh ketegasan dan keikhlasan kepimpinan Kerajaan Perpaduan dalam menangani isu berkenaan. – Bernama.

See author's posts


Macron kunjungi bekas kubu kuat IS

IRAQ: Presiden Perancis, Emmanuel Macron mengadakan lawatan semalam ke bekas kubu kuat kumpulan Islam IS, Mosul, sehari setelah berjanji untuk mengekalkan tentera di negara itu.

Macron membuat komitmen semasa sidang kemuncak wilayah di Baghdad yang sebahagian besar ditujukan untuk memerangi keganasan dan kesan pengambilalihan Taliban terhadap Afghanistan ketika AS menarik diri.

“Tidak kira apa pilihan yang dibuat oleh Amerika, kita akan tetap berada di Iraq untuk memerangi keganasan,” katanya pada sidang akhbar pada Sabtu.

Pada Ahad, pemimpin Perancis berada di Mosul, sebuah kota Muslim Sunni yang ditawan semula dari kumpulan Negara Islam (IS) setelah tiga tahun pada tahun 2017.

Kunjungannya ke Mosul, terdiri dari pelbagai etnik dan agama masyarakat Iraq, dilihat sebagai kesempatan untuk memperbaharui sokongannya kepada orang Kristian di Timur Tengah.

Macron mengunjungi Gereja Our Lady of the Hour, sebuah gereja yang sedang dikembalikan oleh agensi kebudayaan PBB UNESCO.

Perancis, yang membiayai sekolah Kristian berbahasa Perancis di rantau ini, bertujuan untuk meningkatkan nasib orang Kristian di Timur Tengah, serta minoriti lain.

“Mesej ini bersifat ketamadunan tetapi juga geopolitik. Tidak akan ada keseimbangan di Iraq jika tidak ada rasa hormat terhadap masyarakat ini,” kata presiden Perancis itu.

Macron juga akan berhenti di lokasi masjid Al-Nuri Mosul, di mana pemimpin IS Abu Bakar al-Baghdadi telah mengisytiharkan penubuhan “khalifah” pada tahun 2014.

IS meletupkan masjid abad ke-12 yang terkenal pada bulan Jun 2017 ketika pasukan Iraq menyerang jihadis di Kota Tua Mosul.

UNESCO kini menganjurkan projek besar untuk membangunnya hampir sama, dengan menara yang terkenal.

Masjid dan gereja adalah sebahagian daripada tiga projek pembinaan semula yang diketuai oleh UNESCO dan dibiayai oleh Emiriah Arab Bersatu berjumlah $ 50 juta.

Inisiatif itu, yang disebut “Reviving the Spirit of Mosul”, yang terbesar dalam sejarah organisasi, termasuk rancangan untuk membina semula rumah warisan gaya Uthmaniyyah sebagai sebahagian daripada projek yang dibiayai oleh Eropah.

Presiden Perancis pada hari Jumaat mengunjungi tempat suci Muslim Syiah Imam Musa Al-Kadhim di daerah Baghad utara Kadhimiya, diiringi oleh Perdana Menteri Iraq Mustafa al-Kadhemi.

Ini adalah lawatan pertama untuk presiden Perancis, katanya.

Macron juga akan bertemu dengan muda Iraq, termasuk usahawan dan pelajar, di Universiti Mosul.

Dia kemudiannya akan mengunjungi Arbil, ibu kota wilayah autonomi Iraq Kurdistan.

Setelah melakukan lawatan ke pasukan khas Perancis di Camp Grenier, dia akan mengadakan perbincangan dengan Presiden Kurdi Nechirvan Barzani, dan juga pendahulunya, Masoud Barzani.

“Saya berharap dapat membincangkan hubungan dua hala, pilihan raya Iraq dan isu-isu mendesak lain dengan Presiden Macron. Saya tetap berterima kasih atas sokongan berterusan Perancis kepada Wilayah Kurdistan dan Iraq,” tweet presiden Kurdi Iraq itu.

Macron juga akan bertemu keluarga pejuang Peshmerga yang dibunuh oleh IS, untuk memberi penghormatan kepada sumbangan Kurdi dalam memerangi para ahli jihad. – AFP

See author's posts


Malaysia Airlines jalin kerjasama dengan ReveMax

KUALA LUMPUR: Malaysia Airlines telah menjalinkan kerjasama dengan ReveMax untuk melaksanakan ‘Airline Revenue Maximization Solution (ARMS)’ untuk memperkukuhkan proses membuat keputusan perniagaan dan komersial syarikat penerbangan itu.

Perkongsian itu membolehkan ReveMaX menyediakan penyelesaian ARMS yang inovatif, platform sokongan keputusan strategik, dan gambaran lengkap dan komprehensif mengenai ekosistem pendapatan serta kos syarikat penerbangan.

“Sistem ini juga membolehkan kakitangan syarikat penerbangan nasional ini melihat pandangan yang telus, lengkap dan keseluruhan perkembangan harian Malaysia Airlines dan membuat keputusan berkaitan hasil dengan segera berdasarkan data dilengkapi fakta,” kata Malaysia Airlines dalam satu kenyataan semalam.

Dikuasakan oleh kecerdasan buatan dan pembelajaran mesin, Malaysia Airlines berkata platform tersebut menyediakan kecerdasan ramalan dan preskriptif, menghubungkan jabatan penerbangan yang berbeza dan panduan untuk membuat keputusan strategik yang lebih bijak untuk meraih keuntungan dan pada masa yang sama mengekalkan kestabilan kewangan organisasi tersebut.

Ketua Pegawai Eksekutif Kumpulan Malaysia Airlines Bhd, Izham Ismail (gambar) berkata syarikat penerbangan itu telah melihat pentingnya memiliki perniagaan yang berdaya tahan dan mampan, ia dibina berdasarkan asas digitalisasi yang membolehkan perniagaan berkenaan beroperasi dengan cekap.

“Bersama dengan integrasi sistem dalaman kami yang lain, kami dapat melakukan perubahan sepenuhnya terhadap proses kami dan melaksanakannya dengan penggunaan secara manual yang minimum,” katanya.

ReveMax adalah penyedia penyelesaian strategik digital yang memfokuskan kepada transformasi strategi digital, integrasi sistem yang memanfaatkan teknologi baharu serta terlibat dalam proses strategik dan inovatif. – Bernama

See author's posts


Mulakan jelajah konsultasi Belanjawan 2021

MELAKA: Kementerian Kewangan semalam memulakan jelajah konsultasi Belanjawan 2021 di Melaka sebagai negeri pertama bagi mendapatkan pandangan dan mendengar masalah dihadapi pelbagai peringkat masyarakat, persatuan dan industri khususnya yang terjejas akibat penularan pandemik Covid-19.

Menteri Kewangan, Tengku Datuk Seri Zafrul Abdul Aziz berkata, inisiatif itu bertujuan memastikan Belanjawan 2021 yang akan dibentangkan pada 6 November depan meliputi empat tema utama yang diberi tumpuan selain mengurangkan kesan susulan pelaksanaan Perintah Kawalan Pergerakan (PKP) bagi membendung penularan pandemik tersebut.

“Saya berharap menerusi kaedah konsultansi ini kita mendapat pandangan daripada pelbagai pihak sebelum Belanjawan 2021 dibentangkan dan ini adalah kali pertama konsultasi bajet dilakukan bermula dengan negeri kerana sebelum ini ia bermula di Kementerian Kewangan dan Melaka ialah negeri pertama.

“Saya rasa ini adalah masa terbaik kita turun padang melakukan jelajah konsultasi kerana kita dapat mendengar masalah yang dihadapi rakyat, pihak industri dan persatuan dan kita akan sedaya-upaya mengkaji cadangan yang dikemukakan,” katanya pada sidang akhbar selepas pertemuan dengan Ketua Menteri Melaka Datuk Sulaiman Md Ali, di sini, semalam.

Belanjawan 2021 merentasi empat tema utama iaitu mengambil peduli terhadap rakyat, memacu ekonomi, kehidupan yang mampan serta menambahbaik penyampaian perkhidmatan awam.

Terdahulu, beliau melakukan lawatan kerja ke Pusat Transformasi Bandar (UTC) di Jalan Hang Tuah di sini dan menghadiri pertemuan dengan wakil industri pelancongan perubatan negeri.

Tengku Zafrul berkata, cadangan atau pandangan yang diperoleh daripada jelajah konsultasi yang dijangka berakhir pada Oktober depan akan dikemukakan kepada kementerian berkaitan bagi tindakan selanjutnya.

Mengulas lanjut tentang jelajah konsultasi Belanjawan 2021 di Melaka, beliau berkata industri pelancongan negeri itu adalah antara yang terjejas teruk akibat penularan Covid-19 dan kerajaan persekutuan akan membantu kerajaan negeri dan pemain industri membangunkan semula sektor tersebut menerusi Belanjawan 2021 selain menerusi Pelan Jana Semula Ekonomi Negara (PENJANA) dan Pakej Rangsangan Ekonomi Prihatin Rakyat (PRIHATIN) yang diumumkan sebelum ini.

Sementara itu, beliau berkata, Pusat Transformasi Bandar (UTC) Melaka merekodkan purata bulanan kehadiran pengunjung sekitar 157,000 orang pada tahun lepas manakala hanya 42,000 purata bulanan pengunjung direkodkan dalam tempoh Januari hingga Jun tahun ini.

“Pengurangan ketara kehadiran pengunjung ke UTC Melaka itu disebabkan penutupan sementara pusat berkenaan disebabkan PKP namun jumlah kehadiran pengunjung pada bulan Jun ialah sebanyak 22,672 orang.

“Kehadiran pengunjung dijangka meningkat secara berperingkat dalam beberapa bulan akan datang bagi mendapatkan perkhidmatan kerajaan,” katanya. – Bernama

See author's posts


PPV Bergerak pertama guna bas

SIBU: Zon Tiong Hua, Tong Sang dan Sukun akan menjadi lokasi pertama Program Pemberian Vaksin (PPV) Bergerak menggunakan bas setelah beroperasi.

Penyelaras Jawatankuasa Pengurusan Bencana Bahagian (JPBB) Sibu, Dr Annuar Rapaee berkata, vaksinasi diperlukan kerana kes Covid-19 yang konsisten di kawasan terbabit.

“Saya telah mengadakan perbincangan bersama Pejabat Kesihatan Bahagian (PKB) untuk mempercepatkan vaksinasi di kawasan ini dan kemungkinan akan menjadi target pertama kita untuk PPV Bergerak menggunakan bas atau apa cara sekali pun.

“Untuk memastikan penduduk di kawasan Tiong Hua, Tong Sang dan Sukun diberi keutamaan untuk mendapatkan vaksin,” jelasnya ketika siaran langsung Facebook di PPV Dewan Lembaga Amanah Kebajikan Islam Sibu (LAKIS) petang semalam.

Dr Annuar yang juga Menteri Muda Perumahan dan Kesihatan Awam memberitahu, Zon Sukun dan Zon Tiong Hua kekal menjadi zon merah dengan masing-masing merekodkan empat kes dan tujuh kes di daerah ini hari ini (Sabtu).

“Manakala, Zon Tong Sang kekal zon jingga dengan tiga kes baharu dilaporkan hari ini (Sabtu),” ujarnya.

Menteri Muda Pendidikan, Sains dan Penyelidikan Teknologi itu berkata, Sibu mempunyai dua bas untuk PPV Bergerak iaitu satu bas mini oleh Pansar Berhad dan satu lagi bas yang lebih besar oleh Universiti Kolej Teknologi Sarawak (UCTS).

“Seramai 6,452 orang telah mendapat suntikan vaksin mereka semalam (Sabtu) dalam tempoh sehari.

“Jumlah keseluruhan setakat ini adalah 123,113 orang penduduk di Bahagian Sibu sudah mendapat sekurang-kurangnya dos pertama suntikan vaksin.

“Sejak 21 Jun lepas, Sibu telah melepasi sasaran vaksinasi iaitu 4,776 dos sehari.  Kerajaan sedang berusaha memastikan lebih ramai terima suntikan vaksin secepat mungkin,” ujarnya lagi.

Dr Annuar yang juga Ahli Dewan Undangan Negeri (ADUN) Nangka berkata, PPV Stadium Tertutup Sibu menyasarkan untuk memberi 2,500 dos vaksin hari ini (Sabtu).

Oleh AKUN GIMAN

See author's posts


Menteri ASEAN adakan perbincangan krisis buruk Myanmar

JAKARTA: Menteri luar Asia Tenggara bertemu di Jakarta pada Khamis untuk membincangkan krisis politik di Myanmar menjelang sidang kemuncak pemimpin ASEAN November, tanpa wakil daripada junta tentera negara itu.

Menurut kumpulan pemantau tempatan, Myanmar berada dalam keadaan huru-hara sejak rampasan kuasa pada Februari tahun lalu, dengan lebih 2,300 terbunuh dalam tindakan keras tentera terhadap perbezaan pendapat.

Persatuan Negara-Negara Asia Tenggara (ASEAN) berkata, ia amat bimbang dengan peningkatan pelanggaran hak asasi manusia di sana, tetapi usahanya untuk menyelesaikan krisis itu masih belum membuahkan hasil.

Pelan lima mata ASEAN mulai April tahun lepas akan menjadi salah satu fokus rundingan tergempar Khamis di Sekretariat ASEAN di Jakarta, kata Menteri Luar Indonesia, Retno Marsudi.

Jurucakap kementerian luar berkata Marsudi akan memberi taklimat berita mengenai ceramah itu, pada sebelah petang.

Blok 10 negara itu dijangka membincangkan kemajuan rancangan itu, yang menyeru untuk menamatkan keganasan; peningkatan bantuan; dan dialog antara tentera dan gerakan anti-rampasan kuasa.

“Junta Myanmar tidak menunjukkan sebarang keinginan atau langkah konkrit untuk pelaksanaan (rancangan),” kata seorang pegawai kementerian luar Indonesia kepada AFP minggu lalu.

Pemimpin Junta Min Aung Hlaing tidak dijemput ke sidang kemuncak pemimpin ASEAN di Kemboja bulan depan untuk tahun kedua berturut-turut dan diplomat tertinggi Myanmar Wunna Maung Lwin dikecualikan daripada rundingan peringkat menteri pada Februari dan Ogos.

Seorang pegawai kementerian luar Thailand mengesahkan Myanmar tidak menghantar wakil ke mesyuarat Khamis.

Banduan politik telah dihukum mati di Myanmar dalam beberapa bulan kebelakangan ini dan serangan udara ke atas konsert yang diadakan pemberontak di negeri Kachin pada Ahad dilaporkan membunuh kira-kira 50 orang.

Pihak junta berkata, laporan serangan udara membunuh orang awam adalah khabar angin.

Amerika Syarikat menggesa tindakan tegas pada mesyuarat Khamis.

Diplomat tertinggi AS untuk Asia Timur, Daniel Kritenbrink berkata, junta mengetuai kemusnahan sepenuhnya semua kemajuan yang dicapai sejak sedekad lalu ketika negara itu beralih kepada demokrasi.

Utusan itu berkata, Washington sangat menghormati ASEAN tetapi berkata Setiausaha Negara Antony Blinken, semasa rundingan pada Ogos, menyuarakan kekecewaan mengenai kekurangan kemajuan di Myanmar. – AFP

See author's posts


KARACHI: Pakistan berdepan gelombang kelima Covid-19 di tengah-tengah peningkatan kes di seluruh negara, kata seorang pegawai kanan negara itu pada Ahad.

Menteri Perancangan Asad Umar, yang juga ketua strategi anti-virus negara, berkata terdapat bukti jelas bahawa gelombang kelima Covid-19 “kini bermula”, lapor Agensi Anadolu.

“Bukti jelas menunjukkan satu lagi gelombang Covid-19 telah bermula, dan telah diijangka sejak beberapa minggu lepas,” menurut Umar menerusi ciapan Twitter, sambil menambah bahawa penjujukan genom menunjukkan peningkatan terhadap kes melibatkan varian Omicron, terutamanya di Karachi, bandar terbesar di negara itu.

“Ingat: memakai pelitup muka adalah perlindungan terbaik anda,” kata beliau.

Negara Asia Selatan itu melaporkan lebih 500 jangkitan baharu dalam tempoh 24 jam lepas, selama empat hari berturut-turut, menurut Kementerian Kesihatan pada Ahad.

Dengan 594 jangkitan baharu, kes keseluruhan kini mencecah 1,296,527 dengan kadar jangkitan meningkat daripada 0.6 peratus kepada 1.3 peratus.

Negara itu setakat ini melaporkan 28,941 kematian berkaitan Covid-19.

Menurut Umar, kira-kira 70 juta daripada 210 juta rakyatnya telah lengkap divaksin.

– Bernama

See author's posts


Nangka Challenge 2022 kembali menggegar 26 Feb ini

SIBU: Selepas dihentikan penganjurannya akibat Covid-19 pada 2020 lalu, Nangka Challenge 2022 yang mencetus fenomena sukan di Sibu, kembali dianjurkan bermula 26 Februari ini.

Menteri Muda Pendidikan, Inovasi dan Pembangunan Bakat Dr Annuar Rapaee berkata, sebanyak tujuh acara sukan akan dipertandingkan pada Nangka Challenge 2022 iaitu futsal, boling, badminton, bola sepak, dart, eSports dan takraw.

“Pertandingan eSports bawah 21 tahun akan diadakan pada 26 Februari ini di Dewan Suarah Sibu.

“Bagi kejohanan futsal terbuka, acara ini akan berlangsung dari 19 hingga 20 Mac, manakala kejohanan kedua dari 11 hingga 12 Jun, manakala acara bola sepak yang akan bermula 26 Februari ini akan dikendalikan oleh SDFC.

“Namun, butiran lanjut akan dimaklumkan kemudian, termasuk boling, badminton, bola sepak, dart, dan takraw,” katanya pada simbolik pelancaran Nangka Challenge 2022, semalam.

Bagi acara futsal, tarikh tutup pendaftaran adalah pada 16 Mac 2022 atau pendaftaran telah memenuhi kuota 32 kumpulan.

Nangka Challenge adalah anjuran bersama Sekretariat Sukan, Kebudayaan, Sosial dan Perpaduan Nangka bersama Kelab Bola Sepak Daerah Sibu (SDFC), Belia Parti Pesaka Bumiputera Bersatu (PBB) Sibu dan Pusat Khidmat Nangka.

Menurut Dr Annuar yang juga Ahli Dewan Undangan Negeri (ADUN) Nangka, Nangka Challenge berjaya menarik penyertaan lebih 2,000 belia sejak penganjuran siri pertamanya pada 2018, sebelum ditangguh pada 2020 dan 2021.

“Saya gembira acara ini kembali disambung semula, selepas dua tahun akibat pandemik Covid-19 kerana Sarawak telah memasuki Fasa Empat Pelan Pemulihan Nasional (NRP).

“Niat utama kami adalah untuk mencungkil bakat baharu dan menjadikan Sibu sebagai pusat utama dalam sukan,” katanya.

Bagaimanapun, Dr Annuar menegaskan, peserta yang mengambil bahagian dalam mana-mana tujuh sukan itu, diwajibkan mengambil ujian kendiri kit ujian pantas (RTK) Antigen, selain sudah melengkapkan vaksin sepenuhnya termasuk dos penggalak, sebagai syarat wajib menyertai mana-mana acara dalam Nangka Challenge 2022.

Untuk sebarang pertanyaan orang ramai boleh menghubungi Junaidi Ahmad (013-8122408), Bujang (016-9258367) atau Halel (013-8117850).

See author's posts


Pemain Rusia, Belarus diharamkan

PEMAIN nombor dua dunia Daniil Medvedev merupakan salah seorang individu yang terjejas akibat laranganWimbledon terhadap pemain Rusia. • Foto AFP

WIMBLEDON telah mengharamkan pemain Rusia dan Belarus daripada kejohanan 2022 sebagai tindak balas kepada pencerobohan ke atas Ukraine, tetapi penganjur ATP dan WTA yang menyifatkan langkah itu ‘tidak adil’ dan ‘sangat mengecewakan’ semalam.

All England Lawn Tennis Club (AELTC), yang mengendalikan Wimbledon, berkata ia bertindak untuk ‘menghadkan pengaruh global Rusia melalui cara yang paling kuat’.

Pemain nombor dua dunia dari Rusia, Daniil Medvedev dan pemain wanita nombor empat dunia dari Belarus, Aryna Sabalenka — layak ke separuh akhir Wimbledon tahun lalu dan beliau adalah pemain utama yang terjejas akibat larangan itu.

“Dalam keadaan pencerobohan ketenteraan yang tidak wajar dan tidak pernah berlaku sebelum ini, adalah tidak boleh diterima untuk rejim Rusia untuk memperoleh sebarang faedah daripada penglibatan pemain Rusia atau Belarus,” kata kenyataan AELTC.

“Memandangkan profil The Championships di United Kingdom dan di seluruh dunia, adalah menjadi tanggungjawab kami untuk memainkan peranan kami dalam usaha meluas kerajaan, industri, institusi sukan dan kreatif untuk menghadkan pengaruh global Rusia melalui cara yang paling kuat.”

Persatuan Lawn Tenis juga telah melarang pemain Rusia atau Belarus daripada bertanding dalam kejohanan padang rumput Britain yang lain termasuk acara pemanas badan Wimbledon di Queen’s Club dan Eastbourne.

Pemain dari Rusia dan Belarus dapat bersaing dalam jelajah ATP dan WTA sejak perang di Ukraine bermula, tetapi mereka tidak dibenarkan menggunakan bendera negara mereka.

ITF telah pun mengharamkan kedua-dua pasukan negara tersebut daripada menyertai Piala Davis dan Piala Billie Jean King.

Bos ATP dan WTA mendakwa larangan Wimbledon adalah diskriminasi.

“Kami percaya bahawa keputusan unilateral hari ini oleh Wimbledon dan LTA untuk mengecualikan pemain dari Rusia dan Belarus daripada menyertai pertandingan padang rumput di Britain tahun ini adalah tidak adil dan berpotensi untuk menetapkan preseden yang merosakkan untuk sukan ini,” kata kenyataan ATP.

WTA berkata keputusan itu “tidak adil dan tidak wajar”. – AFP

See author's posts


Projek pembangunan DUN Kakus berjalan lancar

BINTULU: Pelaksana Projek Transformasi Luar Bandar (RTP) di bawah Dewan Undangan Negeri (DUN) Kakus terus rancak dilaksanakan.

Dalam pada itu, Ahli Dewan Undangan Negeri (ADUN) Kakus merangkap Menteri Muda di Jabatan Ketua Menteri (Undang-Undang dan Adat Bumiputera) Datuk John Sikie Tayai komited dalam memastikan projek di DUN berkenaan dapat dilaksanakan dengan lancar.

Semalam beliau turun padang meninjau dan melakukan lawatan kerja bagi Projek Menaiktaraf Jalan Rumah Sulang, Batu 88, Jalan Tatau Selangau, Projek Merata Tapak Rumanh Panjang Baharu Rh Jatan, Projek Menaiktaraf Jalan Rumah Jamba, Jematan Arip dan Projek Tempat Letak Kereta Rumah Steven Ansi, Lubok Bukut.

Sehubungan itu difahamkan bahawa projek terbabit akan dilaksanakan pada tahun ini menggunakan peruntukkan RTP bagi tahun 2021.

Sehubungan itu beliau turut berkesempatan singgah di Rumah Lium, Jalan SK Iban Union, untuk meninjau tapak Rumah Lium berkenaan dengan permohonan Rumah Panjang tersebut untuk memohon projek untuk menembok tapak rumah panjang mereka.

Oleh ELLIE EDWARD

See author's posts


Kim Jong-un kemuka permohonan maaf

SEOUL: Pemimpin Korea Utara Kim Jong-un pada Jumaat mengemukakan permohonan maaf atas insiden pembunuhan membabitkan seorang pegawai perikanan Korea Selatan, lapor agensi berita Yonhap.

Tindakan itu dilihat satu perkara luar biasa dilakukan Korea Utara, sehari selepas Korea Selatan mengutuk pembunuhan itu dan menuntut permohonan maaf. Ia juga menunjukkan Pyongyang seolah-olah tidak mahu memburukkan lagi keadaan.

Dalam satu perutusan, sebuah agensi pengintipan utama, memetik pemimpin Kim sebagai berkata beliau “sangat menyesal” kerana menyebabkan Presiden Moon Jae-in dan rakyat Korea Selatan “kecewa” dengan kejadian itu, menurut Pejabat Presiden Korea Selatan pada Jumaat.

Jarang sekali seorang pemimpin Korea Utara mengemukakan permohonan maaf secara terbuka kepada Korea Selatan.

Sebelum ini pada Julai 2008 seorang warga Korea Selatan Park Wang-ja maut ditembak di resort gunung Kumgang di Korea Utara ketika mengembara di zon larangan. Sehari selepas itu Korea Utara mengeluarkan kenyataan menyatakan kesal dengan kejadian itu tanpa permohonan maaf.

Permintaan maaf rasmi Kim itu mungkin mencerminkan Korea Utara tidak mahu meningkatkan ketegangan dan memburukkan lagi hubungan kedua-dua negara.

Hubungan kedua-dua negara terhenti sejak sidang kemuncak antara Kim dan Presiden Donald Trump pada awal tahun lalu berakhir tanpa sebarang perjanjian.

Ia diburukkan lagi apabila Korea Utara mengebom pejabat perhubungan di bandar sempadan Kaesong dan memutuskan komunikasi rentas sempadan sebagai protes pengiriman risalah anti-Pyongyang oleh aktivis Korea Selatan.- Bernama

See author's posts


Berhenti tuduh-menuduh

ALEXANDRA LORNA

KUCHING: Rakyat Sarawak diingatkan supaya tidak membuat tuduhan melulu
terutamanya berkenaan kes Covid-19 yang merebak di negeri ini.

Menteri Pelancongan, Kesenian dan Kebudayaan Datuk Karim Abdul Rahman
Hamzah berkata wabak Covid-19 ini tidak memilih bangsa atau agama untuk ia
menjangkiti seseorang.

“Baru-baru ini, viral di media sosial mengenai kluster Itali yang
telah menyebabkan ramai yang meninggal dalam satu keluarga, ada tuduh menuduh
dan sebagainya telah berlaku.

“Ingin saya katakan di sini,wabak ini tidak memilih bangsa atau agama.
Apa yang berlaku adalah satu perkara yang tidak diingini, semua tidak mahu
wabak ini menjangkiti mereka.

“Oleh itu, tidak perlu untuk kita war-warkan  penyakit itu merebak oleh bangsa itu, bangsa
ini dan menyebabkan perasaan yang tidak diingini,” katanya pada sidang
media Covid-19 di Wisma Bapa Malaysia di sini semalam.

Beliau menambah sesiapa yang tahu mereka dijangkiti penyakit ini, mereka
pasti tidak akan turun ke pejabat untuk bekerja.

“Sama juga seperti Menteri Muda Pengangkutan Datuk Dr Jerip Susil,
kalau beliau tahu beliau positif, beliau tidak akan ke mesyuarat sebelum
ini,” ujarnya.

Justeru, Karim berharap rakyat Sarawak tidak akan membuat tuduhan melulu.

“Mereka yang mendapat wabak ini, dan menjangkiti orang lain, mereka
pun berada dalam tekanan sekarang ini.

“Harap semua bersabar dan tidak menuduh antara satu sama lain,”
tegasnya.

See author's posts


Import minyak sawit India melonjak 21 peratus

NEW DELHI: Import minyak sawit India dari Malaysia meningkat lebih 21 peratus bulan lepas berbanding jumlah import pada Ogos.

India mengimport hampir 1.6 juta tan minyak makan pada September dengan minyak sawit menguasai bahagian terbesar sebanyak 74 peratus.

Menurut data Persatuan Pengekstrak Pelarut India (SEA) yang dikeluarkan pada Khamis, negara itu mengimport 1.17 juta tan minyak sawit pada bulan itu, dengan Malaysia membekalkan kira-kira 36.5 peratus.

Import minyak sawitnya dari Malaysia terdiri daripada 292,388 tan minyak sawit mentah, 129,105 tan minyak olein sawit RBD dan 6,718 tan minyak isirong sawit mentah.

Pada Ogos, India mengimport 353,556 tan minyak sawit dari Malaysia.

Setakat tahun ini, jumlah import minyak makan India berjumlah kira-kira 10.3 juta tan, termasuk lebih daripada 2.7 juta tan minyak sawit Malaysia. – Bernama

See author's posts


Malaysia sokong keputusan mahkamah berhubung MH17

BERA: Malaysia menyokong dan berpuas hati dengan keputusan mahkamah di Belanda yang mendapati tiga tertuduh dalam kes pesawat Malaysia Airlines MH17 yang ditembak jatuh di Ukraine pada 2014, bersalah melakukan jenayah itu, kata Perdana Menteri Datuk Seri Ismail Sabri Yaakob.

Beliau berkata, keputusan oleh Mahkamah Daerah The Hague itu menjadi satu tanda aras yang penting dalam usaha mencari kebenaran serta menegakkan keadilan kepada kesemua 298 mangsa termasuk 43 rakyat Malaysia yang terkorban dalam tragedi itu serta waris mereka.

“Malaysia sentiasa berpendirian bahawa perbicaraan yang dijalankan mestilah berlandaskan kepada kebenaran, keadilan serta penuh tanggungjawab. Dalam hubungan ini, Malaysia menyokong keputusan yang telah dibuat oleh mahkamah The Hague.

“Malaysia juga berpuas hati terhadap proses penghakiman yang boleh dipercayai dan telus yang dilaksanakan dalam sistem perundangan Belanda, berdasarkan kedaulatan undang-undang demi mendapatkan keadilan yang telah lama dinanti-nantikan,” katanya pada sidang media selepas menghadiri Program Ramah Mesra bersama Penduduk di Bandar 32 di sini, hari ini.

Pada 17 Julai 2014, pesawat penumpang Boeing 777 itu ditembak jatuh di timur Ukraine ketika dalam  perjalanan dari Amsterdam, Belanda ke Kuala Lumpur.

Menurut laporan media, mahkamah Belanda itu memutuskan pesawat MH17 berkenaan ditembak jatuh oleh peluru berpandu buatan Rusia, yang dilancarkan dari sebuah padang ladang berhampiran Pervomaisk di timur Ukraine.

Mahkamah itu menjatuhkan hukuman penjara seumur hidup ke atas dua warga Rusia iaitu Igor Girkin dan Sergei Dubinsky, kedua-duanya bekas pegawai perisikan Rusia, dan seorang warga Ukraine yang juga pemimpin pemisah Leonid Kharchenko selepas didapati bersalah atas pertuduhan menembak jatuh MH17, manakala seorang lagi warga Rusia, Oleg Pulatov didapati tidak bersalah.

Hakim Hendrik Steenhuis yang mengetuai penghakiman dalam perbicaraan itu juga memerintahkan tiga tertuduh itu membayar pampasan lebih 16 juta Euro (RM75.26 juta) kepada keluarga mangsa.

Ismail Sabri berkata Malaysia, mewakili pihak yang terkesan dengan kejadian itu, merakamkan penghargaan kepada ahli Pasukan Penyiasat Bersama (JIT) yang terdiri daripada Belanda, Australia, Belgium dan Ukraine yang telah bertungkus lumus menjalankan siasatan terhadap tragedi MH17 itu.

Ismail Sabri turut menzahirkan rasa simpati dan mengucapkan takziah kepada keluarga dan waris kru serta penumpang pesawat MH17.

“Keputusan mahkamah ini diharap dapat sedikit sebanyak memberi kelegaan dan ketenangan kepada keluarga waris yang terbunuh dalam kejadian itu, walaupun tiada yang dapat mengembalikan nyawa mereka yang terkorban,” katanya. – Bernama

See author's posts